Source: http://docplayer.fi/57497035-Palotekninen-suunnitte-luohje-kevyt-puuvuori-elementille.html
Timestamp: 2018-12-19 00:29:56+00:00
Document Index: 3656649

Matched Legal Cases: ['kko ', 'KKO ', 'KKO ', 'KKO ', 'KKO ', 'KKO ', 'kko ', 'KKO ']

PALOTEKNINEN SUUNNITTE- LUOHJE KEVYT PUUVUORI- ELEMENTILLE - PDF
Download "PALOTEKNINEN SUUNNITTE- LUOHJE KEVYT PUUVUORI- ELEMENTILLE"
1 PALOTEKNINEN SUUNNITTE- LUOHJE KEVYT PUUVUORI- ELEMENTILLE Toni Merta Opinnäytetyö Toukokuu 2014 Rakennustekniikka Talonrakennustekniikka
2 TIIVISTELMÄ Tampereen ammattikorkeakoulu Rakennustekniikka Talonrakennustekniikka Toni Merta: Palotekninen suunnitteluohje kevyt puuvuori-elementille Opinnäytetyö 24 sivua Toukokuu 2014 Palotekninen suunniteluohje tehtiin selventämään palomääräyksiä ja niiden vaikutusta uuden tyyppisen kevyen puuvuori-elementin suunnitteluun. Työn tarkoitus on kertoa mitä asioita suunnittelussa on otettava huomioon ja antaa yleisiä ohjeita eri tyyppisille rakennuksille ja ratkaisuille. Työn sisältö pohjautuu pääosin Suomen rakentamismääräyskokoelman osaan E1, ympäristöministeriön julkaisemaan ympäristöopas 39 julkaisuun, sekä mm. VTT:n ja Puuinfon julkaisemaan materiaaliin. Asiasanat: korjausrakentaminen, palotekniikka, julkisivu, puuvuori-elementti, lähiökerrostalo
3 ABSTRACT Tampereen ammattikorkeakoulu Tampere University of Applied Sciences Degree Programme in Construction Engineering Option of Structural Engineering Toni Merta: Fire design of prefabricated lightweight wooden façade unit Bachelor's thesis 24 pages May 2014 Fire design guide was made to clarify building regulations and their effects for designing a new type of prefabricated façade unit. This thesis is supposed to point out things to be considered in design process and to give general instructions for different types of buildings and structural solutions. This Thesis is based on Finnish building regulation assembly part E1 and guides published by Finnish ministry of the Environment, VTT and Puuinfo. Key words: renovation, fire design, façade, prefabricated unit, block of flats
4 4 SISÄLLYS 1 JOHDANTO PALOLUOKITUKSET Rakennukset Rakennusosat Rakennustarvikkeet ELEMENTIN RAKENNE JA PALOTEKNISET OMINAISUUDET Elementtien kiinnitys Julkisivun palokatkot Räystään palokatkot Yläpohjan ontelon osastointi ELEMENTIN PALOTEKNINEN SUUNNITTELU Rakennuksen tyypin vaikutus elementin suunnitteluun P1-luokan rakennus, Enintään 4 kerrosta P1-luokan rakennus, Enintään 8 kerrosta P1-luokan rakennus, Yli 8 kerrosta POHDINTA LÄHTEET... 24
5 5 ERITYISSANASTO Automaattinen sammutuslaitteisto Tulipalon sammuttamiseen tarkoitettu automaattisesti toimiva laitteisto. Onteloventtiili Securon paloluokiteltu palokatkotuote, joka ei vaikuta rakenteen ilmakiertoon. Palomuuri Seinä, joka määrätyn ajan estää palon leviämisen sen toiselle puolelle ja kestää siihen liittyvän rakennuksen tai sen osan sortumisen ja sortumisesta aiheutuvat iskut. Palonkestävyysaika Minuutteina ilmaistu aika, jonka rakennusosan on todettu täyttävän sille asetetut vaatimukset. Palo-osasto Rakennuksen osa, josta palon leviäminen on määrätyn ajan estetty ostastoivin rakennusosin tai muulla tehokkaalla tavalla. Pinta Pintaosa, jonka ominaisuuksilla on merkitystä palon syttymiselle ja leviämiselle. Esim. seinä, lattia, ulkoseinä. Poistumisalue Poistumisen järjestämisen kannalta yhteinäinen ja tarkoituksenmukainen rakennuksen osa. Poistumisalue on usein samalla myös palo-osasto. Ullakko Rakennuksen yläpohjan ja vesikaton välinen tila, jossa on mahdollista kulkea. Uloskäytävä Poistumisalueelta suoraan ulos johtava ovi taikka rakennuksessa tai sen ukopuolella oleva tila, jonka kautta turvallinen poistuminen on palon sattuessa mahdollista maan pinnalle tai muulle turvalliselle paikalle. Varatie Uloskäytävää vaikeakulkuisempi reitti, jota pitkin on mahdollisuus päästä turvaan palolta. Yläpohjan ontelo Rakennuksen yläpohjan ja vesikaton välinen tila, jossa ei tilan mataluuden, muodon tai muun syyn vuoksi pääse kulkemaan.
6 6 1 JOHDANTO Tämän opinnäytetyön tarkoituksena on toimia paloteknisenä suunniteluohjeena korjausrakentamiseen suunnitellulle kevyt puuvuori-elementtijärjestelmälle. Työssä kootaan elementin suunnittelun kannalta olennaiset paloturvallisuusmääräykset selkeäksi ja helppolukuiseksi kokonaisuudeksi. Puurakentaminen lisääntyy koko ajan ja määräykset ovat muuttumassa sitä suosivammaksi. Suomessa on kuitenkin tuhansia vanhoja betonisia sandwich-elementti kerrostaloja, joista iso osa on julkisivuremontin tarpeessa. Myös tiukentuneet energiamääräykset ja kasvanut sähkön hinta painostavat rakenteiden energiatehokkuuden parantamiseen. Hyvä keino vanhojen betonilähiöiden julkisivujen korjaamiseen ovat puuelementit. Puuelementillä vanhasta kerrostalosta saadaan energiatehokkaampi ja esteettisemmän näköinen. Samalla lähiöiden viihtyisyys ja arvo kasvavat. VTT:n tekemän tutkimuksen mukaan puujulkisivu betonikerrostalossa ei heikennä rakennuksen paloturvallisuutta lähes ollenkaan. Nykyisten määräysten mukaan palosuojaamaton puujulkisivu on tieytin reunaehdoin ilman sprinklausta mahdollista asentaa neljäkerroksiseen P1-luokan rakennukseen ja tulevaisuudessa ehkä vielä korkeampaan. Palosuojaamalla puuosia tai sprinklauksen lisäämisellä voidaan elementti asentaa vielä korkeampiin rakennuksiin, mutta tällä hetkellä pääasiallinen kohderyhmä on enintään neljä kerroksiset talot.
7 7 2 PALOLUOKITUKSET 2.1 Rakennukset Rakennukset jaetaan kolmeen paloluokkaan P1, P2 ja P3. Suurin osa lähiökerrostaloista kuuluu P1-paloluokkaan. Tavallisesti P1-luokan rakennus on kolme- tai useampikerroksinen. P1-luokan rakennuksen oletetaan kestävän sortumatta, vaikka kaikki rakennuksen sisältämä palokuorma palaa loppuun. P2-luokan rakennukset ovat yleensä 1-2-kerroksisia, mutta ne voivat kuitenkin olla myös 3-4 kerroksisia asuin- ja työpaikkarakennuksia. Rakennuksen eri osat voivat kuulua eri paloluokkiin, edellyttäen että palon leviäminen on estetty palomuurilla. 2.2 Rakennusosat Kantavat ja osastoivat rakennusosat jaetaan luokkiin niiden palonkeston perusteella. Merkintöjen R, REI, RE, EI, E jälkeen ilmoitetaan palonkestävyysaika minuutteina, jollakin seuraavista luvuista: (15, 30, 45, 60, 90, 120, 180 tai 240). Merkintä ja minuuttiarvo yhdessä muodostavat rakennuosan paloluokan. TAULUKKO 1. Rakennusosiin kohdistuvia vaatimuksia kuvaavat merkinnät: R kantavuus, E tiiviys, EI tiiviys ja eristävyys, EI1 tai EI2 tiiviys ja eristävyys (ovet ja ikkunat) 2.3 Rakennustarvikkeet Rakennustarvikkeet luokitellaan sen perusteella miten ne vaikuttavat palon syttymiseen ja sen leviämiseen sekä savun tuottoon ja palavaan pisarointiin. Rakennustarvikkeen luokka muodostuu pääasiallisesta luokituksesta ja mahdollisista lisämääreistä, jotka tarkentavat tarvikkeen käyttäytymistä palossa.
8 8 TAULUKKO 2. Rakennustarvikkeiden luokat (ei lattiapäällysteet) A1 Tarvikkeet, jotka eivät osallistu lainkaan paloon A2 Tarvikkeet, joiden osallistuminen paloon on erittäin rajoitettu B Tarvikkeet, joiden osallistuminen paloon on hyvin rajoitettu C Tarvikkeet, jotka osallistuvat paloon rajoitetusti D Tarvikkeet, joiden osallistuminen paloon on hyväksyttävissä E Tarvikkeet, joiden käyttäytyminen palossa on hyväksyttävissä F Tarvikkeet, joiden käyttäytymistä ei ole määritelty TAULUKKO 3. Savun tuottoa ilmaisevat lisämääreet s1 Savuntuotto on erittäin vähäistä s2 Savuntuotto on vähäistä s3 Savuntuotto ei täytä s1 eikä s2 vaatimuksia TAULUKKO 4. Palavaa pisarointia ilmaisevat lisämääreet d0 Palavia pisaroita tai osia ei esiinny d1 Palavat pisarat tai osat sammuvat nopeasti d2 Palavien pisaroiden tai osien tuotto ei täytä d0 eikä d1 vaatimuksia Luokat A1 ja F esiintyvät aina ilman lisämääreitä. E ilman lisämäärettä tarkoittaa, että tarvikkeesta ei irtoa palavia pisaroita. Kaikki muut luokat sisältävät myös lisämääreet, esim. palosuojattu puu, B-s1, d0 (Rakennustarvikkeen osallistuminen paloon on hyvin rajoitettu, savuntuotto on erittäin vähäistä ja palavia pisaroita tai osia ei esiinny).
9 9 3 ELEMENTIN RAKENNE JA PALOTEKNISET OMINAISUUDET Elementti koostuu kahdesta eri tyyppisestä mineraalivillasta, ristiin koolauksesta ja voi olla pinnoitettu esim. puisella ulkovuorauspaneelilla tai levytytyksellä, joka voidaan tarvittaessa esim. rapata. Ohut ja pehmeä mineraalivilla mukailee seinän mittapoikkeamia ja painautuu sandwich-elementin ulkokuorta vasten tiivistäen rakenteen. Tilanteen vaatiessa elementin puuosat voidaan toteuttaa palosuojattuina, jolloin elementille paremmat palonkesto-ominaisuudet. Lisäksi elementit reivataan ristikkäin kiinni toisiinsa teräsvanteella. KUVA 1. Rakenneleikkaus, pystyleikkaus TAULUKKO 5. Kevyt puuvuori-elementissä käytetyt materiaalit ja niiden paloluokat. Materiaali Paloluokitus Mineraalivilla Isover KH 15mm A1 Mineraalivilla Isover RKL-31 Facade A2-s1, d0 Ristiin koolaus D-s2, d2 (Palosuojattuna jopa B-s1, d0) Ulkoverhouspaneeli D-s2, d2 (Palosuojattuna jopa B-s1, d0)
10 Elementtien kiinnitys Elementit kiinnitetään Spike kevytelementtikiinnikkeilä tai julkisivuankkureilla sandwich-elementin ulkokuoreen. Kiinnitys tapahtuu kuvan 2 mukaisesti elementin sisemmästä koolauspuusta. KUVA 2. Kiinniketyypit, vasemmalla Spike ja oikealla julkisivuankkuri 3.2 Julkisivun palokatkot Julkisivupalo voi levitä myös rakenteen tuuletusrakoon. Tuuletusraossa etenevä palo voi olla jopa vaarallisempi kuin julkisivun pinnalla tapahtuva palo, sillä palokunnan on vaikeampi sammuttaa se. Mikäli ulkoseinän ja tuuletusraon ulkopinnoissa käytetään D-s2, d2-luokan (palosuojaamaton puu) rakennustarvikkeita, tulee palon leviäminen tuuletusraossa rajoittaa vähintään kerroksittain. Lisäksi palon leviäminen porrashuoneen ulkoseinän tuuletusrakoon tulee rajoittaa pystysuuntaisella palokatkolla. Kerroksittainen palokatko voidaan toteuttaa alla kuvatulla tavalla lisäämällä elementin tuuletusrakoon vaakakoolauksen kohdalle peltinen palokatkoprofiili, jossa on 5% osuus reikiä tuuletusraon poikkileikkauspinta-alasta ylä- ja alalaipassa. Reiät sijoitetaan profiilin kuvan 4 mukaisesti.
11 11 KUVA 3. Profiilipellillä toteutettu kerrosten välinen palokatko, pystyleikkaus KUVA 4. Profiilipellillä toteutettu kerrosten välinen palokatko, vaakaleikkaus
12 12 KUVA 5. Palokatkoprofiili 3D havainnekuva Toinen vaihtoehto on käyttää palokatkona sitä varten kehiteltyjä tuotteita, esimerkiksi Securo Firebreather onteloventtiiliä. Kyseinen venttili voidaan asentaa samaan kohtaan kuin paloprofiilipeltikin. Onteloventtiili koostuu ruostumattomasta teräksestä palmikoidusta liinasta ja Therm A Flex intumecent-massasta. Asennettuna se ei tuki onteloa, vaan sallii rakenteen tuulettumisen lähes normaalisti. Onteloventtiilit ovat saatavina luokituksilla EI30, EI60 ja EI90. Venttiili soveltuu myös räystään ilmakanaviin. Tulipalotilanteessa onteloventtiilin intumecent-massa paisuu ja tukkii ontelon. Venttiilit ovat huoltovapaita. Asennuksessa on noudatettava valmistajan antamia ohjeita.
13 13 KUVA 6. Onteloventtiilillä toteutettu kerrosten välinen palokatko, pystyleikkaus KUVA 7. Onteloventtiilillä toteutettu kerrosten välinen palokatko, vaakaleikkaus
14 14 Kerrosten välisen katkon lisäksi palon leviäminen vaakasuunnassa porrashuoneen ulkoseinän tuuletusrakoon on estettävä. Porrashuoneen molemmille puolille tuuletusrakoon on siis tehtävä pystysuuntainen yhtenäinen palokatko. Tämä voidaan toteuttaa lisäämällä vaakakoolausten väliin pystysuuntainen rima, joka kiinnitetään pystykoolauksen. Kyseinen rima tukkii tuuletusraon vaakasuunnassa ja näin ollen estää palon leviämisen sivusuunnassa porrashuoneen ulkoseinän tuuletusrakoon. Tarkoituksena on turvata rakennuksen poistumisalue ja uloskäytävät. KUVA 8. Puurimoilla toteutettu porrashuoneen palokatko, vaakaleikkaus 3.3 Räystään palokatkot Paloräystään tarkoitus on estää julkisivupalon leviäminen ullakkotilaan tai yläpohjan onteloon. Mikäli rakennuksessa on ulkonevät räystäät, ulkoseinän ja tuuletusraon ulkopinnoissa käytetään D-s2, d2-luokan (palosuojaamaton puu) rakennustarvikkeita, tulee palon leviäminen julkisivusta ullakkoon ja yläpohjaan estää EI30-rakenteella. Osastoivan rakenteen tarkoitus on pidätellä paloa sen aikaa että palokunta ehtii paikalle.
15 15 Paloa pidättävä räystäs voidaan toteuttaa esimerkiksi kuvan 9 periaatteilla. Rakenteen ideana on räystään aluslaidoituksen taustalla oleva tiivis ja palamaton kerros, joka ulotetaan lähelle vesikourun etureunaa. Vesikourun alapuolella oleva lippa toimii liekin ohjaimena, jolloin palossa syntyvien ilmavirtausten vaikutuksesta ilma alkaa kulkemaan ontelosta ulospäin, eikä liekit näin ollen imeydy ontelon sisälle. KUVA 9. Paloräystäs
16 16 Paloräystään toteutuksessa voidaan myös hyödyntää siihen suunniteltuja tuotteita. Kuvassa 10 on esitelty securo firebreather onteloventtiilillä toteutettu paloräystäs. Ontelo pääsee tuulettumaan onteloventtiilin läpi normaalissa tilanteessa. Palotilanteessa onteloventtiili tukkeutuu automaattisesti, estäen palon leviämisen onteloon. KUVA 10. Onteloventtiilillä toteutettu paloräystäs Mikäli rakennuksessa on perinteinen lähiökerrostalon tasakatto, joka päätetään säilyttää sellaisenaan, voidaan olettaa että ulkonevien räystäiden ja yläpohjan ontelon puuttuessa palo ei pääse leviämään julkisivusta yläpohjan sisään. Tällöin kyseiseen räystäsrakenteeseen ei tarvitse tehdä julkisivujen asennuksen yhteydessä paloteknisiä muutoksia. Kun elementin ulkokuori jätetään paikalleen, täytyy räystästä vain leventää.
17 KUVA 11. Elementin liittyminen tasakattoiseen lähiökerrostaloon, tyyppi 1 17
18 KUVA 12. Elementin liittyminen tasakattoiseen lähiökerrostaloon, tyyppi 2 18
19 Yläpohjan ontelon osastointi P1-paloluokan rakennuksen yläpohjan ontelo tulee osastoida EI30-luokan rakentein 1600m² osastoihin ja nämä osastot tulee jakaa EI15-luokan rakentein 400m² osiin. Omaisuusvahinkojen vähentämiseksi ja pelastushenkilökunnan turvallisuuden parantamiseksi suositellaan että yläpohjan ontelo osastoidaan EI30-luokan rakentein 400m² osastoihin kuvan 13 mukaisesti. KUVA 13. Yläpohjan ontelon osastointiperiaatteet (Puujulkisivu lähiökerrostalossa 2005, 28)
20 20 4 ELEMENTIN PALOTEKNINEN SUUNNITTELU Lähtökohtana palotekniselle suunnittelulle toimii E1 Suomen Rakentamismääräyskokoelma, Rakennusten paloturvallisuus määräykset ja ohjeet Tarkentavia ohjeita löytyy ympäristöministeriön julkaisemasta ympäristö-opas 39 Rakennusten Paloturvallisuus & Paloturvallisuus korjausrakentamisessa julkaisusta. 4.1 Rakennuksen tyypin vaikutus elementin suunnitteluun Rakennuksen tyypin vaikutusta elementin suunnittelussa voidaan arvioida nykyisten palomääräysten pohjalta. Taulukko 6 voidaan kiteyttää P1-paloluokan rakennusten osalta selkeämmin kolmeen yleistapaukseen: enintään 4 kerrosta, enintään 8 kerrosta ja yli 8 kerrosta. TAULUKKO 6. Ulkoseinän ulkopintojen ja tuuletusraon pintojen luokkavaatimukset (E1 Rakennusten paloturvallisuus , 24)
21 P1-luokan rakennus, Enintään 4 kerrosta Enintään 4-kerroksisessa sprinklaamattomassa talossa ja enintään 8-kerroksisessa sprinklatussa talossa voidaan ulkoverhous tehdä vähintään D-s2, d2-luokan tuotteesta lukuunottamatta alinta kerrosta sekä uloskäytävien ja varateinä toimivien ikkunoiden tai muiden aukkojen ylä- ja alapuolella olevia pintoja, joissa ulkoverhouksen tulee olla vähintään B-s2,d0-luokan tuotetta. (esim. palosuojattu puu, rappaus, tiili). Tällöin räystäät tulee mitoittaa luokkaan EI30 siten, että palon pääsy julkisivulta ullakolle ja yläpohjan onteloon on estetty. Ullakon ja yläpohjan ontelo osastoidaan enintään 1600m² osastoihin EI30-luokan rakentein, jotka jaetaan edelleen enintään 400m² osiin. Tuuletusraossa tulee olla vaakasuuntaiset palokatkot 1kpl/kerros ja palon leviäminen porrashuoneen ulkoseinän tuuletusrakoon tulee estää pystysuuntaisilla palokatkoilla. Suojaetäisyyden tulee olla 8 metriä. KUVA 14. Enintään nelikerroksinen P1-paloluokan lähiökerrostalo, toteutusperiaatteet
22 22 Toinen vaihtoehto on palosuojata elementtejen puuosat kauttaaltaan luokassa B-s2, d0- luokkaan. Tällöin paloräystästä, eikä julkisivujen palokatkoja vaadita P1-luokan rakennus, Enintään 8 kerrosta Mikäli elementti halutaan asentaa enintään 8-kerroksiseen rakennukseen ilman automaattista sammutuslaitteistoa, tulee puuosia palosuojata laajemmassa mittakaavassa. Osittaiset ulkopinnan alueet voivat olla palosuojaamattomia, mutta pääsääntöisesti elementin puuosat on oltava palosuojattuja B-s2, d0-luokkaa. Myös elementin koolauksen on oltava palosuojattu. Tällöin paloräystästä, eikä julkisivujen palokatkoja vaadita. Mikäli rakennuksessa on tarkoitukseen sopiva automaattinen sammutuslaitteisto voidaan elementit vaihtoehtoisesti toteuttaa samoilla periaatteilla kuin enintään 4- kerroksiseen taloon. Automaattisen sammutuslaitteiston asentaminen jälkikäteen tuskin on kuitenkaan kovin kustannustehokas vaihtoehto P1-luokan rakennus, Yli 8 kerrosta Jos elementti asennetaan yli 8 kerroksiseen taloon, elementin kaikkien puuosien on oltava palosuojattuja B-s1, d0-luokkaa. Tällöin paloräystästä, eikä julkisivujen palokatkoja vaadita.
23 23 5 POHDINTA Elementtiä suunnitelessa on syytä muistaa että rakennusmääryskokoelmat ovat monilta osin myös ohjeellisia, eivätkä ne voi ottaa kantaa kaikkiin eri vaihtoehtoihin. Poikkeavista tai epäselvistä ratkaisuista ja tilanteista voi keskustella paikallisten valvontaviranomaisten ja palotarkastuksen kanssa. Poikkeaminen saattaisi olla mahdollista esim. lievissä rajatapauksissa, kunhan käytettävillä ratkaisuilla voidaan osoittaa rakennuksen riittävä turvallisuus. Palokunnan saapumisaika on monesti merkittävin tekijä paloturvallisuuden kannalta. Voisiko esimerkiksi keskusta-alueella sijaitsevan 5-kerroksisen talon elementit suunnitella enintään 4- kerroksisen rakennuksen periaatteilla? Paloturvallisuus ei olisi juurikaan heikompi, koska rakennus ei ole merkittävästi isompi ja keskusta-alueella palokunnan saapumisaika on hyvin lyhyt verrattuna syrjäisempiin seutuihin. Tulevaisuus korjausrakentamisen ja puurakentamisen osalta näyttää varsin valoisalta. Ympäristöministeriö on pian julkaisemassa uuden version Ympäristöopas 39 julkaisusta. Nykyinen julkaisu on vuodelta 2003, joten se alkaa olla vanhentunut. Kenties tulevassa julkaisussa saadaan vielä tarkempia tapauskohtaisia ohjeita ja tarkennuksia koskien puujulkisivun asentamista P1-luokan rakennukseen.
24 24 LÄHTEET E1 Suomen rakentamismääräyskokoelma, Rakennusten paloturvallisuus Määräykset ja ohjeet 2011 Korhonen, T. Hietaniemi, J Puujulkisivujen paloturvallisuus lähiökerrostaloissa. VTT Tiedotteita 2253 Lahtela, T Puujulkisivu lähiökerrostalossa versio 1.0 Lähiökerrostalon julkisivukorjaus palomääräykset, Tekninen tiedote , Puuinfo Paloräystäs, Tekninen tiedote, , Puuinfo Puujulkisivun palokatko, Tekninen tiedote, , Puuinfo Ympäristöopas 39, Rakennusten paloturvallisuus & paloturvallisuus korjausrakentamisessa 2003, uusittu painos
TEKNIIKKA JA LIIKENNE. Rakennustekniikka. Rakennetekniikka INSINÖÖRITYÖ PALON ETENEMISEN RAJOITTAMINEN ASUINRAKENNUKSISSA
TEKNIIKKA JA LIIKENNE Rakennustekniikka Rakennetekniikka INSINÖÖRITYÖ PALON ETENEMISEN RAJOITTAMINEN ASUINRAKENNUKSISSA Työn tekijä: Taneli Turunen Työn ohjaajat: Matti Turunen Jouni Kalliomäki Työ hyväksytty:..